2003R2336 — DA — 06.11.2016 — 003.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS FORORDNING (EF) Nr. 2336/2003

af 30. december 2003

om visse gennemførelsesbestemmelser til Rådets forordning (EF) nr. 670/2003 om specifikke foranstaltninger vedrørende landbrugsethanolmarkedet







KAPITEL I

ANVENDELSESOMRÅDE

Artikel 1

Anvendelsesområde

I denne forordning fastsættes der gennemførelsesbestemmelser for EU-opgørelsen over ethanol og ordningen for importlicenser, jf. forordning (EF) nr. 670/2003.







KAPITEL II

EU-OPGØRELSE

Artikel 2

Udfærdigelse af EU-opgørelsen

Kommissionen udarbejder EU-opgørelsen over ethanol for det foregående år senest den 31. marts hvert år. Opgørelsen, der indeholder oplysningerne om ethanolmarkedet i EU, forelægges Forvaltningskomitéen for Vin i den form, der er vist i bilag I, og offentliggøres i Den Europæiske Unions Tidende.

Artikel 3

Oplysninger om landbrugsethanol

Senest den sidste arbejdsdag i den anden måned efter udløbet af den pågældende periode meddeler medlemsstaterne Kommissionen følgende oplysninger om landbrugsethanol, jf. artikel 1, stk. 1, i forordning (EF) nr. 670/2003:

▼M2

a) kvartalsimporten fra tredjelande, opdelt efter KN-kode og oprindelsesland og med angivelse af landekoden med henblik på Fællesskabets statistikker over udenrigshandelen som fastsat ved Kommissionens forordning (EF) nr. 1779/2002 ( 1 ), under iagttagelse af bestemmelserne i artikel 9, stk. 3, i denne forordning

b) kvartalseksporten til tredjelande, i givet fald inkl. eksporten af alkohol af ikke-landbrugsmæssig oprindelse, under iagttagelse af bestemmelserne i artikel 9, stk. 3, i denne forordning

c) kvartalsproduktionen, opdelt pr. anvendt produkt til alkoholfremstilling

d) den mængde, der blev afsat i det foregående kvartal, opdelt efter anvendelsesformål

e) de disponible lagre hos alkoholproducenterne i deres lande ved årets udgang

f) skøn over produktionen i indeværende år, to gange om året, henholdsvis inden den 28. februar og inden den 31. august.

▼B

Med henblik på stk. 1, litra d), forstås ved afsætning en alkoholproducents eller importørs overdragelse af ethanol med henblik på forarbejdning eller aftapning.

Mængder udtrykkes i hl ren alkohol.

Medlemsstaterne kan fastsætte anmeldelsesordninger, som skal sikre indsamling af de oplysninger, der er omhandlet i stk. 1, litra c), d), e) og f).

Artikel 4

Oplysninger om ethanol af ikke-landbrugsmæssig oprindelse

Senest den sidste arbejdsdag i den anden måned efter udløbet af den pågældende periode meddeler medlemsstaterne Kommissionen følgende oplysninger om ethanol af ikke-landbrugsmæssig oprindelse, jf. artikel 3, stk. 3, andet afsnit, i forordning (EF) nr. 670/2003:

a) kvartalsproduktionen, i givet fald opdelt efter syntetisk alkohol og anden alkohol

▼M2

b) kvartalsimporten fra tredjelande

c) kvartalseksporten til tredjelande

▼B

d) den mængde, der blev afsat i det foregående kvartal, i givet fald opdelt efter syntetisk alkohol og anden alkohol

e) de disponible lagre hos alkoholproducenterne ved årets udgang, i givet fald opdelt efter syntetisk alkohol og anden alkohol.

I stk. 1, litra d), forstås ved »afsat mængde« de mængder alkohol, som produktionsvirksomhederne har solgt på EU-markedet.

▼M2

Mængder udtrykkes i hl ren alkohol.

▼B







KAPITEL III

IMPORTLICENSER

▼M3 —————

▼M1 —————

▼M3 —————

▼M1 —————

▼B







KAPITEL IV

AFSLUTTENDE BESTEMMELSER

▼M2

Artikel 9

De meddelelser til Kommissionen, der henvises til i artikel 3, 4 og 7 i denne forordning, fremsendes i overensstemmelse med Kommissionens forordning (EF) nr. 792/2009 ( 2 ).

Alle meddelelser skal omfatte nulangivelser.

De meddelelser, der henvises til i artikel 3, stk. 1, litra a) og b), fremsendes kun efter anmodning fra Kommissionen til medlemsstaterne via det bestående informationssystem.

▼B

Artikel 10

Ophævelse

Forordning (EØF) nr. 2541/84 ophæves.

Artikel 11

Ikrafttræden

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. januar 2004.

Denne forordning er bindende i alle enkeltheder og gælder umiddelbart i hver medlemsstat.









BILAG I

▼M2 —————